Yal tasekla deg umaḍal yetthaz-itt unerni, acku tettuneḥsab d asnulfu3, ula d tasekla taqbaylit iḥaz-itt ubeddel, ikecm-d ɣur-s umaynut, d ayen i yettwasnen s tsekla taqbaylit tatrart, limarat-is tbanent-d seg unekcum arumi, s tira n iḍrisen n tsekla d tudert n yal ass, s ɣur yemyura yecban Boulifa, Ben Sedira d wiyaḍ, aya yefka-d talalit n tewsatin timaynutin4, i yettuneḥsaben d tiqenṭar n uɛddi seg tallit tansayt ɣer tallit tatrart, ɣef waya yessefk ad yettunefk wazal i tewsatin d isental i yettaken limarat d uzger-nsent seg tallit taqburt ɣer temirant5.